**Opgaver til *Jeg anerkender ikke længere jeres autoritet* af Glenn Bech**

Kap. 2 Klassesamfundet s. 53

1. Hvordan kan klassesamfundet ses i vores sundhedsvæsen? Eks.

”….min bror tilhører dem

der sjældent får den nødvendige behandling

hos lægen

alene fordi han ikke er særlig trænet i at fortælle

hvordan han har det

hvad han føler, hvorhenne, hvor ofte og i hvilket omfang

min bror har været hos lægen med angst og depression

men har aldrig opnået en henvisning eller sågar en

sygemelding fra arbejdet

min bror er næsten blind på det ene øje

han orker ikke gøre noget ved det, eller

han orker hellere at blive blind

end gøre mere ved det

jeg synes ofte de ligner hinanden, dem der taler i Debatten.”

1. Hvad betyder begrebet, social mobilitet? (hvor mange fra Bornholm har læst statskundskab?)

”…. statskundskab er populært

studiet har landets laveste

sociale mobilitet

udklækker til gengæld størstedelen

af vores politikere, embedsansatte, ministre

så er jura og økonomi

psykologi og antropologi 8 %

eller i hvert fald 5 % bedre til sammenligning

på Bornholm har hvert fjerde barn

en sag hos kommunen.”

1. Hvem har interesse i at lave komedier og tragedier på tv? Find selv eksempler på TV, der udnytter udsatheden i samfundsgrupper.

”…. talkshows hvor værten, denne storbybosatte, velbetalte journalist beder gæsten afsløre sine mest personlige hemmeligheder

mod en krydstogtsferie

publikum klappende, holder sig for munden

eftersom vedkommende snuppes i utroskab

og kæresten bare sammensmelter

for rullende kamera

her ledes tankerne hen på den antikke komedie

hvordan selve komikken netop bestod i "lave mennesker" som ikke anede hvor til grin de var tågede rundt, kom galt af sted:

1. – som underholdning for hvem?
2. – produceret af hvem?
3. – på bekostning af hvem?

ja, sammenlignet med komedien fremstår tragedien mere aristokratisk

middelklasse-neurotisk

øvre middelklasse-neurotisk

hvor er det jeg vil hen?

jeg ved det ikke, ikke helt

men det der blik

på dem jeg voksede op iblandt

som var de både ofre for og skyld i egen dumhed?

det blik vedkender jeg mig ikke.”

1. Hvad er kapitalismens rolle i forbindelse med frigørelseskampen eks. LGBT+? Kender I nogle store virksomheder, der drager fordel af eller benytter frigørelses og identitetspolitik i deres kampagner?

”…. gavner det LGBT+-personers frigørelse når amerikanske

super-kendisser

som marketingsstunt

tweeter at nu bør vi ikke længere omtale aliens som aliens, fordi

termen er ufølsom og fremmedgørende og at vi snarere burde omtale

dem som rumvæsener? (hvilket vi vel allerede gør i Danmark)

det jeg prøver

det jeg prøver at sige, er

måske kapitalisten ikke spekulerer over den homoseksuelles eller

non-binæres trivsel og sikkerhed i hverdagen

men primært øjner muligheden for salg og omtale

måske vi ikke skal lade det være op til kapitalisten at frigøre os

måske vores frigørelse kræver et opgør med kapitalisten

**måske kapitalisten ikke ønsker dette opgør.”**

1. Hvad betyder det at agerer ”repræsentationssmykke”?

” tænk sig ...

at være barn af den kulturelle overklasse

med kolo og sommerhus og netværk og familie udi alverdens kunstarter

og på samme tid kunne leve af at skrive

fortælle, belære

om sin smerte

signalere til omverden at man altså er cool og politisk bevidst i kraft

af alle de minoriserede venner man har

som alle længes efter en bid af kagen og gladelig

agerer repræsentationssmykke til gengæld

dette er en tekst om uretfærdighed

og misundelse

om omvendt velgørenhed

som da den populære pige inviterede én ind i cirklen

fordi man havde anskaffet sig et par sko

magen til hendes.”

1. Synes du, at forfatteren er uretfærdig overfor middelklassen?

*” tegner jeg et ensidigt billede af middelklassen?*

Sommetider

kommer jeg til at generalisere?

Jep

"det er ikke alle hvis liv har været en dans på roser, alene fordi forældrene sikrede én økonomisk"

nej, det er det bestemt ikke

kald mig indebrændt og bitter

det er ubehageligt at blive karikeret

konfronteret

problematiseret

hvis de velstillede føler sig talt ned til

skyldes det måske modreaktionen

at mindre velstillede har følt sig talt ned til

uretfærdigt behandlet i årevis?

middle class fragility/white fragility/straight fragility/basic human fragility/….”

1. Hvordan vil du karakterisere forfatteren politisk?